सोमवार को मीडिया से बातचीत में अमेरिका राष्ट्रपति ट्रंप ने कहा था, "अगर मेरे लिये उत्तर कोरियाई नेता से मिलना संभव हो सकेगा तो मैं जरूर मिलूंगा और मेरे लिये यह सम्मान की बात होगी". हालांकि ट्रंप के इस बयान की काफी आलोचना भी हुई है. ट्रंप की ओर से ऐसी मुलाकात के लिये कोई शर्त नहीं रखी गई थी लेकिन व्हाइट हाउस की ओर से जारी बयान में कहा गया था कि उत्तर कोरिया को ऐसी मुलाकात से पहले कई शर्तों को पूरा करना होगा. वहीं अमेरिका ने कहा है कि दक्षिण कोरिया में तैनात अमेरिकी मिसाइल डिफेंस सिस्टम अब ऑपरेशनल हो गया है.